|  |  |  |
| --- | --- | --- |
|  | **Univerzita Mateja Bela**  **v Banskej Bystrici**  Právnická fakulta  Komenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **7. júna 2022**

**K bodu 4**

Na úvod bodu 4 predseda inauguračnej komisie prof. JUDr. Milan Ďurica, PhD. informoval, že po skončení inauguračnej prednášky pristúpila inauguračná komisia k neverejnému tajnému hlasovaniu.

Z celkového počtu štyroch prítomných členov inauguračnej komisie bol odovzdaný celkový počet štyroch platných upravených hlasovacích lístkov. Za odporučenie schváliť návrh na vymenovanie doc. JUDr. Ing. Martina Kubinca, PhD. za profesora v odbore habilitačného a inauguračného konania obchodné a finančné právo boli odovzdané 4 platné hlasy. Proti: 0 hlasov, zdržalo sa hlasovania: 0.

Vedecká rada PrF UMB v nadväznosti na stanovisko inauguračnej komisie konštatovala, že inaugurant splnil podmienku podľa § 76 ods.5 zákona č. 131/2002 Z. z. o vysokých školách v platnom znení; rovnako splnil podmienky, vyžadované § 76 ods. 7 zákona č. 131/2002 Z. z. o vysokých školách v platnom znení, tzn.:

a) vedecky a pedagogicky dlhodobo pôsobí v odbore obchodné a finančné právo na vysokej škole,

b) ovplyvnil vývin daného študijného odboru vytvorením vedeckej školy, ktorá nadväzuje na jeho publikované vedecké práce,

c) je v študijnom odbore obchodné a finančné právo uznávanou vedeckou osobnosťou, pričom jeho vedecké práce dosiahli aj medzinárodné uznanie.

Predseda Vedeckej rady PrF UMB požiadal prítomných členov VR o prednesenom návrhu inauguračnej komisie vo vymenúvacom konaní o udelenie titulu profesor v odbore habilitačného konania a inauguračného konania obchodné a finančné právo doc. JUDr. Ing. Martina Kubinca, PhD., hlasovať **v tajnom hlasovaní**, v ktorom je na prijatie rozhodnutia o schválení návrhu na vymenovanie za profesora potrebná nadpolovičná väčšina hlasov všetkých členov Vedeckej rady PrF UMB, tzn. minimálne 17 hlasov.

**Hlasovanie o návrhu inauguračnej komisie schváliť návrh na vymenovanie doc. JUDr. Ing. Martina KUBINCA, PhD. za profesora v odbore habilitačného konania a inauguračného konania obchodné a finančné právo.**

Počet členov vedeckej rady oprávnených hlasovať: 33

Počet prítomných členov oprávnených hlasovať: 29

Počet odovzdaných hlasov: 27

- z toho kladných: 27

- z toho záporných: 0

- z toho sa zdržalo hlasovania: 0

- z toho neplatných: 0

**Uznesenie č. 11/2022: Vedecká rada Právnickej fakulty UMB Banská Bystrica schvaľuje návrh inauguračnej komisie na vymenovanie doc. JUDr. Ing. Martina KUBINCA, PhD. za profesora v odbore habilitačného konania a inauguračného konania obchodné a finančné právo a poveruje predsedu VR PrF UMB na podanie žiadosti predsedovi Vedeckej rady UMB o prerokovanie návrhu na vymenovanie doc. JUDr. Ing. Martina KUBINCA, PhD. za profesora vo Vedeckej rade UMB.**

V Banskej Bystrici, 7. júna 2022

**doc. Dr. iur. JUDr. Ing. Michal Turošík, PhD.**

predseda Vedeckej rady PrF UMB

dekan Právnickej fakulty UMB